Rikunarita-ORG/Wikinium huggingface dataset:
# Akihito, car Heisei

Car Akihito i carica Michiko (2005)
**Car Akihito od Japana** (japanski: 明仁) (23.12. 1933.-) bio je car (天皇, *tennō*) Japana od 1989. do 2019. godine, 125. osoba koja nosi titulu, prema tradicionalnom nasljednom redu. Dana 30. travnja 2019. godine abdicirao je u korist svoga sina, Naruhita, postavši tako prvi japanski car u više od 200 godina, nakon cara Kōkakua 1817. godine, koji je abdicirao.

U Japanu, za cara se nikada ne koristi njegovo ime, nego titula *tennō heika* (天皇陛下, "Njegovo veličanstvo Car"). Era vladavine cara Akihita nosi naziv "Heisei" (平成), a u skladu s običajima cara će posthumno preimenovati u **Car Heisei** (v. "posthumno ime") uredbom vladinog kabineta kojom se također ustanovljuje ime era njegovog nasljednika. Njegovo puno ime je *Njegovo carsko veličanstvo car Akihito od Japana.*

Godine 1959. je Akihito, oženivši se za Michiko Shoda, postao prvi car koji je primio nekog pučanina u carsku porodicu. Ona mu je rodila princa Naruhita, princa Akishina i princezu Sayako.

## Vanjske veze

* Extensive biography by the Imperial Household Agency:
*  Arhivirano 2006-10-16 na Wayback Machine-u

|  |  |  |
| --- | --- | --- |
| Prethodi:  **Shōwa**  |  **Car Japana**  1989–2019
 | Slijedi:  **Naruhito**  |
# Premijer Japana

| Premijer Japana
 内閣総理大臣 |
| --- |
| **Službeni simbol premijera Japana** |
| **Inkumbent Sanae Takaichi** od 21. listopada 2025. |
| Titula | Njezina Ekselencija |
| Sjedište | *Kantei* |
| Imenuje | Car |
| Mandat | Četiri godine ili manje (Kabinet će podnijeti osvaku *en masse* nakon općih izbora za Predstavnički dom. Njihov mandat traje četiri godine i može biti prekinut ranije. Nema ograničenja po pitanju broja mandata koje jedan premijer može odslužiti. Prema konvenciji, premijer je predjednik pobjedničke stranke.) |
| Prvi | Itō Hirobumi |
| Formiranje | 22. prosinca 1885. |
| Web | www.kantei.go.jp |

**Premijer Japana** (japanski: 内閣総理大臣, *, Naikaku-sōri-daijin*?) je predsjednik Vlade Japana. Premijera imenuje Car, na prijedlog Parlamenta. Premijer je i sam, uvijek, član parlamenta, a da bi ostao na funkciji mora uživati povjerenje u Predstavničkom domu. On je vođa Kabineta te imenuje i razrješuje dužnosti ministre u Vladi. Zanimljivo je kako je doslovni prijevod titule s Japanskog **Ministar za opsežno upravljanje Kabinetom**, odnosno **Ministar koji predsjeda Kabinetom**.

Funkcija je stvorena 22. prosinca 1885., četiri godine prije stupanja na snagu Meijijevog ustava, a prvi obnašatelj dužnosti bio je Itō Hirobumi. Funkcija je u suvremenom obliku stvorena stupanjem na snagu aktualnog Ustava, 1947. godine.

Od 21. listopada 2025., aktualna premijerka Japana je Sanae Takaichi, prva žena na toj poziciji.

## Kvalifikacije

Da bi netko uopće mogao postati premijer Japana, mora zadovoljavati sljedeće kriterije:

* Mora biti član jednog od dva doma nacionalnog parlamenta. Ova odredba automatski uključuje i sljedeće zahtjeve: minimalna dob od 25 godina, kao i japanska nacionalnost.
* Potencijalni premijer ne smije biti član vojnih jedinica. Ova odredba, kao kandidate, isključuje sve članove Oružanih snaga Japana kao i sve bivše članove Carske vojske i mornarice, uz koje su usko povezane militarističke ideje. Ipak, neki bivši dužnosnici iz razdoblja Drugog svjetskog rata ipak mogu biti izabrani za premijera, čemu je najbolji primjer Yasuhiro Nakasone.

## Uloga

### Ustavne uloge

* Uživa pravo i obvezu "kontrole i nadzora" nad cijelom egzekutivom.
* U ime Vlade (Kabineta), Parlamentu predstavlja prijedloge zakona.
* Stavlja potpis na zakone i Vladine uredbe (zajedno s ostalim članovima Kabineta).
* Imenuje sve ministre u Vladi, uz pravo razrješenja dužnosti u bilo kojem trenutku.
* Može izdati dozvolu za pokretanje postupka protiv nekog člana Kabineta.
* Nacionalnom parlamentu prezentira izvještaje o unutrašnjoj i vanjskoj politici.
* Odgovara nacionalnom Parlamentu u slučaju upita i zahtjeva za objašnjenjem.

### Zakonske uloge

* Predsjeda sjednicama Kabineta.
* Vrhovni zapovjednik Oružanih snaga Japana.
* Ukoliko dokaže osnovu, može poništiti sudski nalog usmjeren prema upravnom aktu.

## Simboli

* Zastava premijera
* Simbol premijera
* Grb premijera

## Popis premijera Japana

## Reference

## Vanjske veze

* Prime Minister of Japan and His Cabinet Official website
* List of Japanese cabinets 1885 to 1989　(`ja`)
# Jun'ichirō Koizumi

| Jun'ichirō Koizumi 小泉 純一郎
 |
| --- |
|  |
|

---

87. premijer Japana
 |
| Mandat 26. travnja 2001. – 26. rujna 2006.
 |
| Prethodnik
 | Joshirō Mori
 |
| Nasljednik
 | Shinzō Abe
 |
|

---

Ministar vanjskih poslova
 |
| Mandat 26. siječnja 2002. – 16. veljače 2002.
 |
| Prethodnik
 | Makiko Tanaka
 |
| Nasljednik
 | Joriko Kawaguchi
 |
|

---

 |
| Rođenje
 | 8. siječnja 1942.  Jokosuka, Japan
 |
| Politička stranka
 | Jimintō
 |
| Supružnik
 | Kajoko Mijamoto (1978-1982) |

**Jun'ichirō Koizumi** (japanski: 小泉純一郎, *, Koizumi Jun'ichirō*?; Jokosuka, 8.1. 1942.-) je japanski političar koji je služio kao premijer Japana od 2001. to 2006.

Dugo vremena viđen kao nepredvidljivi vođa Liberalne demokratske partije (LDP), postao je poznat kao ekonomski reformator, zdušno se zalazući za rješavanje japanskog javnog duga i privatizaciju poštanske službe. Godine 2005. Koizumi je vodio LDP kada je na izborima dobila jednu od najvećih parlamentarnih većina u modernoj japanskoj historiji.

Koizumi je također privukao pažnju međunarodne javnosti time što je u Irak poslao Japanske samoobrambene snage, kao i kontroverznim posjetama Svetištu Yasukunu, što je dovelo do diplomatskih tenzija s Kinom i Južnom Korejom.

## Vanjske veze

* The Japanese Ministry of Foreign Affairs　Speeches and Statements by Prime Minister Junichiro Koizumi(English)
* Prime Minister of Japan Official Website (English)
* Yasukuni Shrine official website (English)

|  |  |  |
| --- | --- | --- |
| Prethodi:  **Makiko Tanaka**  |  **Ministar vanjskih poslova Japana**  2002
 | Slijedi:  **Yoriko Kawaguchi**  |

|  |  |  |
| --- | --- | --- |
| Prethodi:  **Yoshiro Mori**  |  **Premijer Japana**  2001-2006
 | Slijedi:  **Shinzo Abe**  |
# Mikio Aoki

*Ovo je japansko ime; porodično ime je* Aoki*.*

| Mikio Aoki |
| --- |
| 青木 幹雄 |
|  |
|  |
| premijer Japana v.d. |
| **Na položaju** 3. april 2000 – 5. apriul 2000 |
| Monarh | Akihito |
| Prethodi | Keizō Obuchi |
| Slijedi | Yoshirō Mori |
| glavni sekretar kabineta i direktor Agencije za razvoj Okinave |
| **Na položaju** 5. oktobar 1999 – 4. jul 2000 |
| Premijer | Keizō Obuchi Yoshirō Mori |
| Prethodi | Hiromu Nonaka |
| Slijedi | Hidenao Nakagawa |
|  |
| Lični detalji |
| Rođenje | 8. juna 1934.  (1934-06-08) Taisha, Shimane, Japan |
| Politička stranka | Liberalna demokratska partija |
| Alma mater | Univerzitet Waseda (nezavršen) |

**Mikio Aoki** (japanski: 青木 幹雄, *, *Aoki Mikio**?; 8. jun 1934 -) je japanski političar koji je 2000. godine privremeno vršio dužnost premijera Japana. Aoki je prije toga bio glavni sekretar kabineta premijera Keiza Obuchija. Nakon što je 1. aprila 2000. Obuchi pretprio moždani udar i završio u bolnici, Aoki je preuzeo njegove ovlasti. Kada je postalo jasno da se Aoki neće probuditi iz kome, za novog premijera je 5. aprila formalno izabran Yoshiro Mori.
# Tomiichi Murayama

| Tomiichi Murayama |
| --- |
| 村山富市 |
| Tomiichi Murayama |
|  |
| 52. premijer Japana |
| **Na položaju** 30. jun 1994 – 11. januar 1996 |
| Monarh | Akihito |
| Prethodi | Tsutomu Hata |
| Slijedi | Ryutaro Hashimoto |
|  |
| Lični detalji |
| Rođenje | 3. marta 1924. Oita, Japan |
| Smrt | 17. oktobra 2025. (dob: 101) Oita, Japan |
| Politička stranka | Socijaldemokratska partija (1996–)  Socijalistička partija Japana (do 1996) |
| Supružnik/ci | Yoshie Murayama (v. 1953) |
| Alma mater | Univerzitet Meiji |
| Potpis |  |
| Vojna služba |
| Vjernost |  Japan |
| Služba/rod |  Carska japanska vojska |
| Godine službe | 1944–1945 |
| Čin | kadet |
| Bitke/ratovi | Drugi svjetski rat |

**Tomiichi Murayama** (japanski: 村山 富市, *, Murayama Tomiichi*?; 3. mart 1924 - 17. oktobar 2025), japanski socijalistički političar koji je od 1994. do 1996. služio kao premijer Japana.

Rođen u mjesto Oita u porodici siromašnog ribara, pred kraj Drugog svjetskog rata je bio mobiliziran u Japansku carsku vojsku. Po završetku rata je postao aktivan u sindikatima. Političku karijeru je započeo kada je 1955. izabran u gradsko vijeće Oite. Godine 1963. je izabran u vijeće prefekture, a 1972. u Dijetu. Nakon izbora 1993. godine, u kojima je Socijalistička partija postala dio koalicijske vlade, izabran je za njenog predsjednika.

Premijerom je postao 30. juna 1994. kada je došlo do novog koalicijskog "preslagivanja" u kome su se socijalisti udružili sa nedavno poraženom Liberalnom demokratskom partijom (LDP). Murayamin mandat je pao u vrijeme 50. obljetnice završnice rata, a što je Murayama obilježio izjavom kojom se u ime svih Japanaca izvinjava za sva stradanja koja su zbog Japana proživjeli njegovi susjedi. Murayamina odluka da očuva sigurnosne sporazume sa SAD su, pak, izazvali nezadovoljstvo stranačke ljevice. Murayamin su mandat, pak, daleko više obilježili dramatični događaji kao što su katastrofalni zemljotres u Kobeu i napad sarinom na tokijski metro, pri čemu je njegova vlada oba puta bila kritizirana zbog spore i neadekvatne reakcije. Murayama je zbog toga mislio podnijeti ostavku, ali su ga stranački drugovi nagovorili da ostane na mjestu premijera sve do 1996. godine. Nakon ostavke ga je zamijenio zamijenio koalicijski partner iz LDP-a Ryutaro Hashimoto.

## Reference
# Kiichi Miyazawa

*Ovo je japansko ime; porodično ime je* Miyazawa*.*

| Kiichi Miyazawa |
| --- |
| 宮澤 喜一 |
|  |
|  |
| 49. premijer Japana |
| **Na položaju** 5. novembar 1991 – 9. august 1993 |
| Monarh | Akihito |
| Prethodi | Toshiki Kaifu |
| Slijedi | Morihiro Hosokawa |
|  |
| Lični detalji |
| Rođenje | (1919-oktobra-08)8. oktobra 1919. Fukuyama, Hiroshima, Japan |
| Smrt | 28. juna 2007. (dob: 87) Tokyo, Japan |
| Politička stranka | Liberalna demokratska partija |
| Alma mater | Tokijski carski univerzitet |
| Potpis |  |

**Kiichi Miyazawa** (japanski: 宮澤 喜一, *, Miyazawa Kiichi*?; 8. oktobar 1919 – 28. jun 2007) bio je japanski političar koji je od 1991. do 1993. godine vršio dužnost premijera Japana.

Rodom iz politički dobro "umrežene" porodice iz Hiroshime, Miyazawa je za vrijeme Drugog svjetskog rata služio kao činovnik Ministarstva financija. Političku je karijeru počeo kao član gornjeg doma japanske Dijete, a 1967. je kao član Liberalne demokratske partije izabran 1967. godine. Miyazawa je tokom 1980-ih obavljao niz visokih ministarskih dužnosti.

Premijerom je postao nakon ostavke Toshikija Kaifua. Njegov je mandat obilježio nastojanje Japana da se prilagodi posthladnoratovskom svijetu te redefiniraju odnosi sa SAD, te pokušaji da se zaustave negativni ekonomski problemi koji će dovesti do Izgubljene decenije. Korupcijski skandal njegovog bliskog suradnika Fumija Abea je 1993. godine doveo do uspješnog glasanja o nepovjerenju u Dijeti. Miyazawa je usprkos toga zadržao uticaj u LDP, te je od 1998. do 2001. služio kao ministar financija u vladama Keiza Obuchija i Yoshira Morija.
# Keizō Obuchi

*Ovo je japansko ime; porodično ime je* Obuchi*.*

|  |
| --- |
| Keizō Obuchi |
|
službena fotografija |
|

---

54. premijer Japana
 |
| **Na dužnosti** 30. jul 1998 – 5. april 2000
 |
| Monarh
 | Akihito
 |
| Prethodnik
 | Ryutaro Hashimoto
 |
| Nasljednik
 | Mikio Aoki (v.d.) |
|

---

ministar vanjskih poslova
 |
| **Na dužnosti** 11. septembar 1997 – 30. jul 1998
 |
| Predsjednik vlade
 | Ryutaro Hashimoto
 |
| Prethodnik
 | Yukihiko Ikeda
 |
| Nasljednik
 | Masahiko Kōmura
 |
|

---

glavni sekretar kabineta
 |
| **Na dužnosti** 6. novembar 1987 – 3. jun 1989
 |
| Predsjednik vlade
 | Noboru Takeshita
 |
| Prethodnik
 | Masaharu Gotoda
 |
| Nasljednik
 | Masajuro Shiokawa
 |
|

---

generalni direktor kancelarije premijera
 |
| **Na dužnosti** 9. novembar 1979 – 17. jul 1980
 |
| Predsjednik vlade
 | Masayoshi Ōhira
 |
| Prethodnik
 | Asao Mihara
 |
| Nasljednik
 | Taro Nakayama
 |
|

---

generalni direktor Agencije za razvoj Okinave
 |
| **Na dužnosti** 9. novembar 1979 – 17. jul 1980
 |
| Predsjednik vlade
 | Masayoshi Ōhira
 |
| Prethodnik
 | Asao Mihara
 |
| Nasljednik
 | Taro Nakayama
 |
|

---

 |
| Rođen/a
 | (1937-juna-25)25. juna 1937. Nakanojō, Gunma, Japan
 |
| Umro/la
 | 14. maja 2000. (dob: 62) Tokyo, Japan
 |
| Politička stranka
 | Liberalna demokratska partija
 |
| Suprug/a
 | Chizuko Ono
 |
| Djeca
 | Yūko Obuchi 1 sin 1 kćer
 |
| Alma mater
 | Univerzitet Waseda
 |

**Keizō Obuchi** (japanski: 小渕 恵三, *, Obuchi Keizō*?; 25. jun 1937 – 14. maj 2000) bio je japanski političar koji je od 1998. do 2000. služio kao premijer Japana.

Rodio se kao sin Mitsuheija Obuchi, zastupnika u carskoj Dijeti. Nakon završetka studija, a prije početka političke karijere, godine 1963. je oplovio svijet, posjetivši 38 zemalja i uzdržavajući se fizičkim poslovima. Tom prilikom je posjetio ured popularnog američkog ministra pravosuđa Roberta F. Kennedyja, i taj susret ga je potakao i da sam počne karijeru. Iste je godine izabran u Dijetu kao kandidat Liberalne demokratske partije, postavši sa 26 godina najmlađim zastupnikom u historiji japanskog parlamenta.

Kao član stranke je obavljao niz dužnosti. Početkom 1989. je službeno objavio smrt cara Hirohita, kao i Heisei kao ime nove carske ere.

Premijerom je postao nakon što je njegov prethodnik, Ryutaro Hashimoto, podnio ostavku zbog loših rezultata LDP-a na izborima za gornji dom Dijete. Obuchijev mandat su, pak, obilježila nastojanja da se otklone posljedice višegodišnje ekonomske krize, a koju je nastojao obuzdati javnim radovima i smanjenjem poreza. Na vanjskom planu je pokušao sklopiti formalni mirovni sporazum sa Jeljcinovom Rusijom kao nasljednicom SSSR-a te riješiti spor oko Kurila.

Njegova nastojanja je okončao moždani udar uslijed koga je 1. aprila pao u komu. Vrlo brzo je postalo jasno da se iz nje neće probuditi, te je nakon kraćeg *interregnuma* novim premijerom imenovan Yoshiro Mori.

## Reference
# Ljetne olimpijske igre 2020.

| XXXII Olimpijske igre - Tokio 2020. Games of the XXXII Olympiad - Tokyo 2020
 |
| --- |
|  |
| **Opći podaci** |
| **Grad domaćin** | Tokio, Japan
 |
| **Otvaranje** | 24. jul 2020.
 |
| **Zatvaranje** | 9. avgust 2020.
 |

**XXXII. Ljetne olimpijske igre** održat će se u japanskom glavnom gradu Tokiju od 25. srpnja do 9. kolovoza 2020. godine. To će biti drugo izdanje Olimpijskih igara održano u Tokiju, nakon onog 1964.

Domaćin je odabran u Buenos Airesu 7. rujna 2013. U prvom krugu glasovanja ispao je španjolski grad Madrid, a u drugom turski Istanbul. Stoga će se dvaput zaredom najveći sportski događaj na svijetu održati izvan Europe, pošto je brazilski grad Rio de Janeiro domaćin OI 2016. Nakon 12 godina OI će se opet održati u Aziji i na Dalekom istoku, pošto je kineski glavni grad Peking bio domaćin OI 2008. Cijeli islamski svijet još nikada nije ugostio Igre. Madridu također nikada nije pripala ta čast, ali jest Barceloni 1992. Afrika je ostala jedini kontinent na kojem Olimpijske igre nikada nisu održane.

Hrvanju koje ima tradiciju dugu 3 000 godina prijetilo je izbacivanje s popisa olimpijskih sportova. 8. rujna 2013. MOO je odlučio da hrvanje ostaje olimpijski sport. Dobilo je 49 od 95 glasova, bejzbol i softbol dobili su 24, a skvoš 22 glasa.

| Ishodi glasovanja za kandidate OI 2020.
 |
| --- |
| **Grad** | **Država** | **1. krug** | **Dodatni krug** | **2. krug** |
| **Tokio** | **JAP** | **42** | **-** | **60** |
| Istanbul
 |  TUR
 | 26
 | **49** | 36
 |
| Madrid
 |  ŠPA
 | 26
 | 45
 | -
 |

## Reference
# Kiyotaka Kuroda

| Kuroda Kiyotaka |
| --- |
| 黒田 清隆 |
|  |
|  |
| 6. predsjednik Tajnog savjeta |
| **Na položaju** 17. mart 1894 – 25. august 1900 |
| Monarh | Meiji |
| Prethodi | Yamagata Aritomo |
| Slijedi | Saionji Kinmochi |
| 2. premijer Japana |
| **Na položaju** 31. august 1896 – 18. septembar 1896 v. d. |
| Monarh | Meiji |
| Prethodi | Itō Hirobumi |
| Slijedi | Matsukata Masayoshi |
| **Na položaju** 30. april 1888 – 25. oktobar 1889 |
| Prethodi | Itō Hirobumi |
| Slijedi | Sanjō Sanetomi (v.d.) |
|  |
| Lični detalji |
| Rođenje | (1840-novembra-09)9. novembra 1840. Kagoshima, Domena Satsuma, Japan |
| Smrt | 23. augusta 1900. (dob: 59) Tokyo, Japan |
| Politička stranka | nezavisni |
| Potpis |  |

Grof **Kuroda Kiyotaka** (japanski: 黒田 清隆, Kuroda Kiyotaka? 9. novembar 1840 – 23. august 1900), također poznat kao **Kuroda Ryōsuke** (japanski: 黒田 了介, Kuroda Ryōsuke?), bio japanski političar iz ere Meijia, najpoznatiji po tome što je od 1888. do 1889. godine služio kao, drugi po redu, premijer Japana.

Rođen je u samurajskoj porodici, i kao mladić služio klanu Shimazu u feudalnoj domeni Satsuma. Sudjelovao je u Namamugijskom incidentu 1862. godine, koji će sljedeće godine dovesti britanskog bombardiranja Kagoshime. Potom je služio u trupama Satchō saveza koji je 1866. u Boshinskom ratu nastojao, i na kraju, uspio svrgnuti Tokugawin šogunat i uspostaviti modernu carsku vlast. Posebno se istakao u bitci kod Hakodatea 1869. u kojoj je uspio poraziti šogunske trupe Enamotom Takekaijem kome je, nakon zarobljavanja, poštedio život.

Poslije rata je neko vrijeme proveo u Evropi proučavajući zapadnu tehnologiju. Godine 1872. je imenovan guvernerom sjevernog otoka Hokkaido gdje je nastojao sprovesti program kolonizacije, dijelom motiviran vlastitim strahom od carske Rusije koja je ugrožavala sjeverne japanske granice. Godine 1876. je sa Korejom sklopio sporazum kojim je ta zemlja otvorena za japansku trgovinu.

Iako je bio predmetom nekoliko skandala vezanih uz korupciju na Hokkaidu i njegov ljubavni život, 1887. godine je imenovan ministrom poljoprivrede. Godine 1888. je imenovan za premijera, ali se na toj dužnosti zadržao samo nekoliko mjeseci, jer je njegova nesposobnost da ishodi reviziju nepovoljnih trgovinskih sporazuma sa Britanijom dovela do njegove smjene.
# Sanetomi Sanjō

*Ovo je japansko ime; porodično ime je* Sanjō*.*

| Sanjō Sanetomi |
| --- |
| 三条 実美 |
| Princ Sanetomi Sanjo, krajem 19. vijeka |
|  |
| 1. gospodar čuvar Tajnog pečata |
| **Na položaju** 22. decembar 1885 – 18. februar 1891 |
| Monarh | Meiji |
| Prethodi | položaj uspostavljen |
| Slijedi | Tokudaiji Sanetsune |
| Premijer Japana v.d. |
| **Na položaju** 25. oktobar 1889 – 24. decembar 1889 |
| Monarh | Meiji |
| Prethodi | Kuroda Kiyotaka |
| Slijedi | Yamagata Aritomo |
| Kancelar carstva Japana |
| **Na položaju** 13. septembar 1871 – 22. decembar 1885 |
| Monarh | Meiji |
| Prethodi | Tokugawa Ienari |
| Slijedi | položaj ukinut |
|  |
| Lični detalji |
| Rođenje | (1837-marta-13)13. marta 1837. Kyoto, Tokugawa (danas Japan) |
| Smrt | 18. februara 1891. (dob: 53) Tokyo, Japan |
| Politička stranka | nezavisni |

Princ **Sanjō Sanetomi** (japanski: 三条 実美, Sanjō Sanetomi? 13. mart 1837 – 18. februar 1891) bio je japanski dvorski plemić i državnik poznat po tome što je vršio niz visokih državnih dužnosti za vrijeme Meiji restauracije.

Iako je kao mladić 1860-ih bio pristaša protivzapadnog pokreta Sonnō jōi ("Zaštitimo cara, istjerajmo barbare"), te sa dvora bio prisiljen bježati zbog pobjede pro-zapadnog Satsuma klana, po uspostavljanju modernog režima cara Meija je 1868. dobio prve funkcije u carskoj upravi, te ih zadržao do kraja života. Nakon ostavke premijera Kurode Kiyotake je u jesen 1889. privremeno vršio dužnost premijera.

## Reference

## Literatura

* Beasley, William G. (1972). *The Meiji Restoration*. Stanford: Stanford University Press. ISBN 9780804708159; OCLC 579232
* Jansen, Marius B. and Gilbert Rozman, eds. (1986). *Japan in Transition: from Tokugawa to Meiji*. Princeton: Princeton University Press. ISBN 9780691054599; OCLC 12311985
* Keene, Donald. (2002). *Emperor of Japan: Meiji and His World, 1852–1912*. New York: Columbia University Press. ISBN 978-0-231-12340-2; OCLC 46731178
* Ozaki, Yukio. (2001). *The Autobiography of Ozaki Yukio: The Struggle for Constitutional Government in Japan*. [Translated by Fujiko Hara]. Princeton: Princeton University Press. ISBN 9780691050959; OCLC 45363447

## Vanjske veze

* National Diet Library biography and photo
* Meiji Dignitaries Arhivirano 2021-09-21 na Wayback Machine-u is a portrait of Sanetomi and others from 1877
* „Sanjo, Sanetomi, Prince” *Encyclopædia Britannica Eleventh Edition* (11th izd.) 1911
# Masayoshi Matsukata

*Ovo je japansko ime; porodično ime je* Matsukata*.*

| Matsukata Masayoshi |
| --- |
| 松方 正義 |
|  |
|  |
| 6. gospodar čuvar Tajnog pečata |
| **Na položaju** 2. maj 1917 – 18. septembar 1922 |
| Monarh | Taishō |
| Prethodi | Ōyama Iwao |
| Slijedi | Hirata Tosuke |
| 4. premijer Japana |
| **Na položaju** 18. septembar 1896 – 12. januar 1898 |
| Monarh | Meiji |
| Prethodi | Kuroda Kiyotaka (v.d.) |
| Slijedi | Itō Hirobumi |
| **Na položaju** 6. maj 1891 – 8. august 1892 |
| Monarh | Meiji |
| Prethodi | Yamagata Aritomo |
| Slijedi | Itō Hirobumi |
|  |
| Lični detalji |
| Rođenje | (1835-februara-25)25. februara 1835. Kagoshima, Domena Satsuma (danas Japan) |
| Smrt | 2. jula 1924. (dob: 89) Tokyo, Japan |
| Politička stranka | nezavisni |
| Supružnik/ci | Matsukata Masako |
| Religija | šintoist |

Princ **Matsukata Masayoshi** (japanski: 松方 正義, Matsukata Masayoshi? 25. februar 1835 – 2. jul 1924) bio je japanski političar, poznat po tome što je vršio niz visokih dužnosti u periodu Meiji restauracije, uključujući mjesto premijera u dva navrata (od 1891. do 1892. te od 1896. do 1898. godine).

Rođen je u samurajskoj porodici u provinciji Satsuma, gdje je karijeru kao mladić započeo kao službenik feudalne uprave. Kada su se njegovi feudalni gospodari počeli okretati šogunskog režima, za njihov je raćun kupio trgovački brod *Kasuga*, koji je imao važnu ulogu u Bohinskom ratu. Nakon uspostave Meijiveoig režima je vršio niz upravih funkcija u provincijama, prije nego što je dobio mjesto u centralnoj vladi. Tamo se istakao reformama poreznog sistema, kao i nastojanjem da se stvori moderna japanska industrija, a što će kasnije dovesti do stvaranja *zaibatsua*. Matsukata je također imao važnu ulogu u kreiranju Meijevog ustava 1890. godine. Za vrijeme njegovog prvog premijerskog mandata je važnu ulogu na japansku vanjsku politiku počelo sticao tajno Društvo Crnog oceana (Gen'yosha) koje će svojim zalaganjem za ekspanzionističku i panazijanstvo imati značajan uticaj na japansku politiku u prvoj polovici 20. vijeka.

## Vanjske veze
# Shigenobu Ōkuma

*Ovo je japansko ime; porodično ime je* Ōkuma*.*

| Ōkuma Shigenobu |
| --- |
| 大隈 重信 |
|  |
|  |
| 5. premijer Japana |
| **Na položaju** 16. april 1914 – 9. oktobar 1916 |
| Monarh | Taishō |
| Prethodi | Yamamoto Gonnohyōe |
| Slijedi | Terauchi Masatake |
| **Na položaju** 30. jun 1898 – 8. novembar 1898 |
| Monarh | Meiji |
| Prethodi | Itō Hirobumi |
| Slijedi | Yamagata Aritomo |
|  |
| Lični detalji |
| Rođenje | (1838-marta-11)11. marta 1838. Saga, Japan |
| Smrt | 10. januara 1922. (dob: 83) Tokyo, Japan |
| Politička stranka | Rikken Kaishintō (1882–1896) Shimpotō (1896–1898) Kensei Hontō (1898–1908) nezavisni (1908–1914) Rikken Dōshikai (1914–1922) |
| Supružnik/ci | Ōkuma Ayako |
| Potpis |  |

Princ **Ōkuma Shigenobu (japanski: 大隈 重信, *Ōkuma Shigenobu*? 11. mart 1838 – 10. januar 1922)** bio je japanski političar koji je držao niz viskojih državnih dužnosti u drugoj polovici 19. i na početku 20. vijeka. Poznat je kao jedan od najvatrenijih zagovornika vesternizacije Japana u Meiji periodu, kao i prvih koji je iz zapadnog svijeta nastojao u Japan prenijeti liberalne ideje, koje je pretočio kako kroz osnivanje prvih modernih političkih stranaka, tako i kroz moderni Univerzitet Waseda. Okuma, koji je zbog svojih stavova izazivao otpor konzervativaca i ultranacionalista te 1889. godine preživio atentat pripadnika tajnog društva Gen'yosha, je u dva navrata (1898. godine i od 1914. do 1916. godine) služio kao premijer. Drugi mandat mu je obilježilo izbijanje Prvog svjetskog rata, za vrijeme koga je Japan objavio rat Njemačkom Carstvu i stao na stranu u ratu pobjedničke Antante; za vrijeme istog je početkom 1915. Kini uputio kontroverzni Dvadeset jedan zahtjev, koji će u značajnoj mjeri pogoršati kako odnose Japana sa svojim susjedom, tako i sa Britanijom i SAD. Godine 1916. je bio prisiljen podnijeti ostavku zbog Oura skandala, i trajno se povući iz politike.

## Vanjske veze